cyanic-selkie/wikianc huggingface dataset:
จอช ฮาร์ทเน็ตต์
โจชัว แดเนียล ฮาร์ทเน็ตต์ (Joshua Daniel Hartnett) (เกิดเมื่อวันที่ 21 กรกฎาคม พ.ศ. 2521) เป็นนักแสดงและผู้ผลิตภาพยนตร์ชาวอเมริกัน เขาได้รับความสนใจครั้งแรกในปี ค.ศ. 1997 สำหรับบทบาทของเขาในฐานะ Michael Fitzgerald ในซีรีส์ดราม่าอาชญากรรมทางโทรทัศน์เรื่อง Cracker เขาเปิดตัวภาพยนตร์สารคดีในปี ค.ศ. 1998 เรื่อง Halloween H20: 20 Years Later ตามด้วยบทบาทวัยรุ่นในภาพยนตร์สยองขวัญไซไฟเรื่อง The Faculty (1998) และละครเรื่อง The Virgin Suicides (1999) ฮาร์ทเน็ตต์เคยแสดงในภาพยนตร์สงครามเรื่อง Pearl Harbor, ภาพยนตร์ดราม่า O, ภาพยนตร์สงครามเรื่อง Black Hawk Down, โรแมนติกคอมเมดี้ 40 Days and 40 Nights, อาชญากรรมระทึกขวัญเรื่อง Lucky Number Slevin (2006) และภาพยนตร์เรื่องอื่น ๆ
พระยามโนปกรณ์นิติธาดา (ก้อน หุตะสิงห์)
มหาอำมาตย์โท พระยามโนปกรณ์นิติธาดา นามเดิม ก้อน หุตะสิงห์ (15 กรกฎาคม พ.ศ. 2427 – 1 ตุลาคม พ.ศ. 2491) เป็นนายกรัฐมนตรีไทยคนที่ 1 และนายกรัฐมนตรีคนแรกของสยามหลังการปฏิวัติสยาม พ.ศ. 2475 โดยได้รับเลือกจากคณะราษฎรซึ่งเป็นคณะปฏิวัติในครั้งนั้น แต่ในปีถัดมา รัฐบาลพระยามโนปกรณ์นิติธาดา ยึดอำนาจรัฐบาลตัวเอง โดยรัฐประหารครั้งแรกในสยาม วันที่  1 เมษายน พ.ศ. 2476 เสนอชื่อตนเองเป็นนายกรัฐมนตรี ตามความในข้อ 2 แห่งพระราชกฤษฎีกาให้ปิดประชุมสภาผู้แทนราษฎรและตั้งคณะรัฐมนตรีชุดใหม่ ๒๔๗๖ พร้อมงดใช้รัฐธรรมนูญ(บางมาตรา) เนื่องจากความขัดแย้งระหว่างสมาชิกคณะราษฎร พระยามโนปกรณ์นิติธาดาพ้นจากตำแหน่งนายกรัฐมนตรีโดยรัฐประหารครั้งที่สองในสยามเมื่อวันที่ 20 มิถุนายน พ.ศ. 2476 เพื่อเปิดสภา เปิดการใช้รัฐธรรมนูญต่อไป ซึ่งนำโดยพระยาพหลพลพยุหเสนา หัวหน้าคณะราษฎร
ประวัติ
พระยามโนปกรณ์นิติธาดา (ก้อน หุตะสิงห์) เกิดเมื่อวันที่ 15 กรกฎาคม พ.ศ. 2427 ที่บ้านถนนตรีเพชร ตำบลพาหุรัด จังหวัดพระนคร เป็นบุตรคนสุดท้องของนายฮวด กับนางแพ้ว หุตะสิงห์ ซึ่งทั้งสองเป็นชาวไทยเชื้อสายจีน เขาได้เริ่มการศึกษาชั้นต้นโดยเรียนวิชาหนังสือไทยที่วัดราชบูรณะ (วัดเลียบ) เมื่อปี พ.ศ. 2433 เป็นเวลา 4 ปี จึงสอบไล่ได้ประโยค 1 จากนั้นจึงได้เข้าศึกษาต่อที่โรงเรียนสวนกุหลาบวิทยาลัย เป็นเวลา 4 เดือน แล้วจึงเข้าศึกษาต่อวิชาหนังสือไทยที่วัดจักรวรรดิ์จนสอบไล่ได้ประโยค 2 ในปี พ.ศ. 2437 ต่อมาจึงได้เข้าศึกษาต่อวิชาภาษาอังกฤษที่โรงเรียนอัสสัมชัญ เป็นเวลา 4 ปี จนจบชั้นปีที่ 4 และในเดือนกันยายน พ.ศ. 2445 จึงได้เข้าศึกษาต่อวิชากฎหมายที่โรงเรียนกฎหมายกระทรวงยุติธรรม จนสำเร็จเป็นเนติบัณฑิตสยามในปี พ.ศ. 2446 ต่อมาเขาได้ทุนเล่าเรียนหลวงไปศึกษาด้านกฎหมายจนสำเร็จเนติบัณฑิตจากสถาบัน The Middle Temple กรุงลอนดอน ประเทศอังกฤษ เมื่อปี พ.ศ. 2448 เมื่อสำเร็จเนติบัณฑิตสยามแล้ว ท่านได้เข้ารับราชการในตำแหน่งผู้พิพากษาศาลอุทธรณ์ กระทรวงยุติธรรม จนได้รับพระราชทานบรรดาศักดิ์เป็น “หลวงประดิษฐ์พิจารณ์การ” จนกระทั่งได้เป็น “พระสมุหนิติศาสตร์” และ “พระยามโนปกรณ์นิติธาดา” ในที่สุด
พระยามโนปกรณ์นิติธาดา (ก้อน หุตะสิงห์) ได้เข้ารับราชการในตำแหน่งผู้พิพากษาศาลอุทธรณ์ สังกัดกระทรวงยุติธรรม และนอกจากนี้ยังเป็นอาจารย์สอนวิชากฎหมาย ทำให้ท่านมีลูกศิษย์ลูกหามาก ในเวลาต่อมาท่านได้เป็นอธิบดีศาลฎีกา และได้รับความไว้วางพระราชหฤทัยจากพระบาทสมเด็จพระปกเกล้าเจ้าอยู่หัว ให้ดำรงตำแหน่งองคมนตรีที่ปรึกษาราชการในพระองค์มาตั้งแต่ปี พ.ศ. 2461 ต่อมาขณะเกิดการปฏิวัติสยาม พ.ศ. 2475 พระยามโนปกรณ์นิติธาดา กำลังดำรงตำแหน่งเสนาบดีกระทรวงการคลังในขณะนั้น
บทบาททางการเมือง
พระยามโนปกรณ์นิติธาดา เป็นผู้ที่จบการศึกษาวิชากฎหมายระดับเนติบัณฑิต จากประเทศอังกฤษ เป็นข้าราชการตุลาการผู้ที่ได้ชื่อว่ามือสะอาด ไม่เคยมีเรื่องด่างพร้อยมาตลอดชีวิตการรับราชการ เมื่อมีการเปลี่ยนแปลงการปกครอง ท่านได้รับเลือกจากคณะราษฎรโดยนายปรีดี พนมยงค์ ให้ดำรงตำแหน่งสมาชิกสภาผู้แทนราษฎรชุดแรกที่มีด้วยกันทั้งหมด 70 คน ที่มาจากการแต่งตั้ง และได้รับคัดเลือกให้ดำรงตำแหน่งนายกรัฐมนตรีคนแรกของประเทศ ด้วยหวังว่าท่านจะเป็นคนกลางประสานความเข้าใจระหว่างกลุ่มผู้นิยมการปกครองแบบเก่า และกลุ่มผู้เปลี่ยนแปลงการปกครอง โดยพระยามโนปกรณ์นิติธาดาได้ถูกทาบทามตั้งแต่วันแรกที่มีการเปลี่ยนแปลงการปกครอง แต่ทว่ายังไม่ตอบรับเลยในทันที เพียงแต่ขอเวลาไปตัดสินใจหนึ่งคืน และได้ให้คำตอบรับในเช้าวันถัดมา
จากกรณีร่างเค้าโครงเศรษฐกิจ (สมุดปกเหลือง) ของหลวงประดิษฐ์มนูธรรม เขาใช้เล่ห์กลในการปัดเค้าโครงดังกล่าวตกไป และยกพระราชวินิจฉัยของพระบาทสมเด็จพระปกเกล้าเจ้าอยู่หัว (สมุดปกขาว) ซึ่งไม่มีผู้รับสนองมาอ้าง เขาสมคบกับพระยาทรงสุรเดช สมาชิกคณะราษฎรที่แยกตัวออกไป ใช้อำนาจของนายกรัฐมนตรีปิดสภา พร้อมงดใช้รัฐธรรมนูญบางมาตรา รวมทั้งได้เนรเทศนายปรีดี พนมยงค์ ไปประเทศฝรั่งเศส  และออกพระราชบัญญัติป้องกันการกระทำอันเป็นคอมมิวนิสต์เป็นฉบับแรกด้วย นับว่าเป็นรัฐประหารครั้งแรกของไทย และเป็นจุดด่างพร้อยของประชาธิปไตยไทยมาจวบจนปัจจุบัน
เหตุการณ์ความขัดแย้งเหล่านี้ ได้บานปลายนำไปสู่การรัฐประหารในเดือนมิถุนายน พ.ศ. 2476 ที่ พันเอกพระยาพหลพลพยุหเสนา หัวหน้าคณะราษฎรได้รัฐประหารคืน และเนรเทศไปยังปีนังด้วยรถไฟ พร้อมกับเรียกตัวนายปรีดีกลับมาจากฝรั่งเศส ซึ่งพระยามโนปกรณ์นิติธาดาก็ได้ใช้ชีวิตในบั้นปลายอยู่ที่ปีนัง ตราบจนถึงแก่อสัญกรรม
ชีวิตส่วนตัวชื่นชอบในการเดินป่าและล่าสัตว์ป่า
ครอบครัว
พระยามโนปกรณ์นิติธาดาสมรสครั้งแรกกับคุณหญิงนิตย์ มโนปกรณ์นิติธาดา (สกุลเดิม สาณะเสน) ธิดาของพระยาวิสูตรโกษา (ฟัก สาณะเสน) กับคุณหญิงสมบุญ วิสูตรโกษา เมื่อวันที่ 12 กุมภาพันธ์ พ.ศ. 2455 คุณหญิงมโนปกรณ์นิติธาดาเข้ารับราชการเป็นนางสนองพระโอษฐ์ในสมเด็จพระนางเจ้ารำไพพรรณี พระบรมราชินี ต่อมาคุณหญิงตามเสด็จพระบาทสมเด็จพระปกเกล้าเจ้าอยู่หัวกับสมเด็จพระนางเจ้ารำไพพรรณี พระบรมราชินี เมื่อคราวเสด็จประพาสอาณานิคมอินโดจีนของฝรั่งเศส ระหว่างวันที่ 6 เมษายน - 8 พฤษภาคม พ.ศ. 2473 เพราะคุณหญิงเป็นสามารถสื่อสารภาษาฝรั่งเศส อังกฤษ เยอรมัน และอิตาลีได้ดี จนเมื่อวันที่ 4 พฤษภาคมนั้น ได้เกิดอุบัติเหตุเมื่อรถยนต์ที่เธอนั่งพุ่งชนเข้ากับเสาโทรเลขจากความประมาทของพลขับ ทำให้คุณหญิงมโนปกรณ์นิติธาดาบาดเจ็บสาหัสที่ศีรษะมีบาดแผลฉกรรจ์ ภายหลังคุณหญิงทนพิษบาดแผลไม่ไหวจึงเสียชีวิตลงในเวลา 12.35 น. ของวันที่ 4 พฤษภาคม พ.ศ. 2473 ดังปรากฏใน ''จดหมายเหตุรายวันพระบาทสมเด็จพระเจ้าอยู่หัวเสด็จประพาสประเทศอินโดจีน พ.ศ. 2473'' ความว่า
"วันนี้ [4 พฤษภาคม พ.ศ. 2473] เกิดเหตุอันน่าสลดใจอย่างยิ่งคือ ประมาณอีก 7 กิโลเมตรจะถึงกัมพงจาม รถยนต์คันที่พระยาสุรวงศ์ฯ คุณหญิงมโนปกรณ์ฯ และคุณวรันดับ บุนนาค นั่งมานั้น โดยความเลินเล่อของคนขับรถชาติญวน รถได้แล่นขึ้นไปบนกองหิน ซึ่งเจ้าหน้าที่กองไว้ริมถนนสำหรับจะทำการซ่อมแซม แล้วตรงไปชนเสาโทรเลข ซึ่งอยู่ข้างหน้าระดับเดียวกับกองหิน รถจึงคว่ำลงในท้องนาริมถนน
…ผู้ที่ต้องอันตรายนั้น คือ พระยาสุรวงศ์ฯ คุณหญิงมโนปกรณ์ฯ และคุณวรันดับ สำหรับพระยาสุรวงศ์ฯ และคุณวรันดับ แม้อยู่ภายใต้รถที่คว่ำอยู่ก็ดีหาต้องอันตรายร้ายแรงไม่…ส่วนคุณหญิงมโนปกรณ์ฯ นั้นไม่ได้อยู่ใต้รถด้วย แต่ได้รับบาดเจ็บสาหัสโดยศีรษะฟาดกับเสาโทรเลขหรือถนนหรือรถยนต์ไม่ทราบแน่ถึงกับสลบแน่นิ่งไปทันที แพทย์ตรวจว่ากะโหลกศีรษะแตกตั้งแต่ตอนล่าง
พระยาสุรวงศ์ฯ และคนอื่น ๆ ได้จัดการช่วยกันอุ้มขึ้นรถยนต์เพื่อนำไปโรงพยาบาลโดยเร็ว แต่ในขณะที่ข้ามแม่น้ำโขงนั้นคุณหญิงมโนปกรณ์นิติธาดาทนพิษบาดแผลเจ็บไม่ได้ สิ้นชีพเวลา 12.35 น. …"
หลังการเสียชีวิตของคุณหญิงมโนปกรณ์นิติธาดา พระยามโนปกรณ์นิติธาดาจึงใช้ชีวิตคู่กับ เชย หุตะสิงห์ และมีบุตรคนเดียวคือ ตุ้ม หุตะสิงห์
หมายเหตุ
บางแห่งเขียน "พระยามโนปกรณนิติธาดา"
ยงยุทธ สุวภาพ
การทำงาน
ยงยุทธ สุวภาพ เริ่มทำงานเป็นพนักงานประจำธนาคารเพื่อการเกษตรและสหกรณ์การเกษตร (ธกส.) จนกระทั่งได้รับตำแหน่งสูงสุดคือ พนักงานบริหารสินเชื่อ 8 สำนักงาน ธกส.จังหวัดเชียงใหม่ ต่อมาจึงได้ลาออกมาทำงานการเมือง โดยสมัครรับเลือกตั้งสมาชิกสภาผู้แทนราษฎร จังหวัดเชียงใหม่ ซึ่งในการเลือกตั้ง พ.ศ. 2544 ยงยุทธเป็น ส.ส.เพียงคนเดียวของพรรคประชาธิปัตย์ที่สามารถเอาชนะฐานเสียงของพรรคไทยรักไทยได้ โดยเอาชนะนายทวีศักดิ์ สุภาศรี จากพรรคไทยรักไทย นายเจริญ เชาวน์ประยูร อดีต ส.ส. จากพรรคราษฎร นายณรงค์ นิยมไทย อดีต ส.ส. จากพรรคความหวังใหม่ แต่ในการเลือกตั้ง พ.ศ. 2548 ต้องพ่ายแพ้ให้กับจุลพันธ์ อมรวิวัฒน์ จากพรรคไทยรักไทย บุตรชายของสมพงษ์ อมรวิวัฒน์
นอกจากนั้นแล้วยังเคยดำรงตำแหน่งทางการเมือง ได้แก่ ที่ปรึกษารัฐมนตรีช่วยว่าการกระทรวงพาณิชย์ (อำนวย ยศสุข) ที่ปรึกษารัฐมนตรีว่าการกระทรวงยุติธรรม (สุทัศน์ เงินหมื่น) และเป็นผู้เชี่ยวชาญประจำสมาชิกสภาผู้แทนราษฎร (อภิสิทธิ์ เวชชาชีวะ) ในปี พ.ศ. 2550-2554
ในการเลือกตั้ง พ.ศ. 2554 ลงสมัครรับเลือกตั้งในพื้นที่เดิม แต่ไม่ได้รับเลือกตั้ง โดยแพ้ให้กับคู่แข่งเดิม และส่งผลให้ไม่มี ส.ส.ของพรรคประชาธิปัตย์ในพื้นที่จังหวัดเชียงใหม่ แม้กระทั่งในการเลือกตั้ง พ.ศ. 2548 พ.ศ. 2550 และ พ.ศ. 2554 ในปี พ.ศ. 2555 นายยงยุทธ จึงหันไปลงสมัครรับเลือกตั้งเป็นนายกเทศมนตรีตำบลเมืองงาย และได้รับเลือกตั้งในครั้งนั้นด้วย
ประเทศรวันดาในพาราลิมปิกฤดูร้อน 2016
กรีฑา
ผลการแข่งขันดังนี้ :
รถไฟใต้ดินเจนไน
รถไฟใต้ดินเจนไน (ทมิฬ: சென்னை மெட்ரோ ரயில்) จะเป็นระบบขนส่งมวลชนแห่งที่ 2 ในเมืองเจนไน รัฐทมิฬนาฑู ประเทศอินเดีย ต่อจากระบบขนส่งมวลชนเจนไน ซึ่งเป็นทางยกระดับ ปัจจุบันอยู่ในระหว่างการก่อสร้าง จำนวน 2 เส้นทาง และจะเปิดให้บริการในเดือนตุลาคม ค.ศ. 2014
เคนอิจิ ฮะยะกะวะ
เคนอิจิ ฮะยะกะวะ (Kenichi Hayakawa; 早川賢一) เป็นนักกีฬาแบดมินตันชายทีมชาติญี่ปุ่น เกิดเมื่อ 5 เมษายน พ.ศ. 2529 ปัจจุบันเล่นประเภทชายคู่โดยจับคู่กับ ฮิโระยุกิ เอนโดะ ปัจจุบันเป็นคู่มือวางอันดับที่ 3 ของโลก
โรงเรียนเซนต์ปีเตอร์ ธนบุรี
โรงเรียนเซนต์ปีเตอร์ ธนบุรี (Saint Peter Thonburi) เป็นโรงเรียนเอกชนขนาดใหญ่ประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เปิดทำการสอนในระดับเตรียมอนุบาล อนุบาล 1-3 ประถมศึกษา และมัธยมศึกษา ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร รหัสไปรษณีย์ 10160 มีนักเรียนทั้งหมด 1,882 คน บุคลากรทั้งหมด 180 คน
ประวัติ
โรงเรียนเซนต์ปีเตอร์ ธนบุรี เป็นโรงเรียนเอกชนขนาดใหญ่ประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เดิมตั้งอยู่บริเวณ เลขที่ 8 หมู่ 5 ตำบลบางเชือกหนัง อำเภอตลิ่งชัน กรุงเทพมหานคร โดยการจัดตั้งมีความเป็นมาดังนี้
ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร 10160
ฟาโคมาโตซิส
ฟาโคมาโตซิส (phakomatoses) หรือ กลุ่มอาการระบบประสาทและผิวหนัง (neurocutaneous syndrome) หรือโรคระบบประสาทและผิวหนัง (neurocutaneous disorder) เป็นกลุ่มของโรคกลุ่มหนึ่ง ประกอบด้วยโรคต่างๆ ที่มีลักษณะทำให้มีความผิดปกติในผิวหนังและระบบประสาท (สมอง ไขสันหลัง เป็นต้น) โรคเหล่านี้หลายโรคถ่ายทอดทางพันธุกรรม เชื่อว่าเกิดจากความผิดปกติในขั้นตอนการเจริญของเซลล์เอกโตเดิร์มตั้งต้นซึ่งจะเจริญเป็นผิวหนังและระบบประสาท
โรงเรียนนิคมพิมายศึกษา
โรงเรียนนิคมพิมายศึกษา เป็นโรงเรียนมัธยมศึกษา ตั้งอยู่ที่ถนนพิมาย-หินดาด ตำบลนิคม อำเภอพิมาย จังหวัดนครราชสีมา
ประวัติ
โรงเรียนนิคมพิมายศึกษา เปิดทำการเรียนการสอนครั้งแรกเมื่อปีการศึกษา 2536 โดยเป็นสาขาของโรงเรียนพิมายวิทยา มีชื่อว่า โรงเรียนพิมายวิทยาสาขาตลาดนิคม มีนายวันชัย นงค์สูงเนิน ตำแหน่ง อาจารย์ 2 ระดับ 6 รักษาการหัวหน้าสาขาในขณะนั้น
ภายหลังโรงเรียนพิมายวิทยาได้แต่งตั้ง นายศิริ สัมกำปัง ตำแหน่ง อาจารย์ 2 ระดับ 6 เป็นหัวหน้าสาขาโรงเรียนพิมายวิทยาสาขาตลาดนิคม ได้เปิดทำการสอนนักเรียนในระดับมัธยมศึกษาตอนต้น โดยได้รับการสนับสนุนงบประมาณและบุคคลากรจากกรมสามัญศึกษาและโรงรียนพิมายวิทยา ขณะเดียวกันได้ทำเรื่องขอใช้ที่ดินของนิคมสร้างตนเองพิมายใช้เป็นสถานที่ก่อสร้างโรงเรียน ซึ่งทางนิคมสร้างตนเองพิมาย ได้จัดแบ่งพื้นที่บริเวณตรงข้ามค่ายลูกเสืออำเภอพิมาย จำนวน 35 ไร่ ให้เป็นสถานที่ก่อสร้างโรงเรียน
กระทรวงศึกษาธิการ ได้ประกาศตั้งโรงเรียนขึ้น เมื่อวันที่ 30 เมษายน 2539 โดยให้ชื่อว่า โรงเรียนนิคมพิมายศึกษา
วัดเกาะโพธาวาส
วัดเกาะโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าบุญมี อำเภอเกาะจันทร์ จังหวัดชลบุรี ที่ดินตั้งวัดมีเนื้อที่ 18 ไร่ 2 งาน 96 ตารางวา ปัจจุบันมีพระครูสุธีวราลังการ (อมร อริยเมธี ป.ธ.6) ดำรงตำแหน่งเจ้าอาวาส
อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ วิหาร และศาลาบำเพ็ญกุศล ฯลฯ
กีฬาบาสเกตบอลในโอลิมปิกฤดูร้อน 2020 – 3x3 ทีมหญิง
รูปแบบการแข่งขัน
แปดทีมจะการแข่งขันแบบพบกันหมด ทีมที่ได้อันดับหนึ่งและสองในแต่ละกลุ่มจะผ่านเข้ารอบก่อนรองชนะเลิศ ทีมที่สามถึงหกจะเล่นรอบรองชนะเลิศ หลังจากนั้นจะใช้ระบบน็อคเอาท์
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ตำบลคำด้วง
หมู่บ้าน
ตำบลกลางใหญ่แบ่งการปกครองออกเป็น 10 หมู่บ้านได้แก่
กีฬาว่ายน้ำในโอลิมปิกฤดูร้อน 2020 – รอบคัดเลือก
การแข่งขันว่ายน้ำในโอลิมปิกฤดูร้อน 2020 มีระบบการคัดเลือกดังรายการต่อไปนี้ ซึ่งการคัดเลือกจะสิ้นสุดในวันที่ 6 กรกฎาคม พ.ศ.2563
เกณฑ์เวลามาตรฐานการคัดเลือก
เกณฑ์มาตรฐานการคัดเลือกเบื้องต้นของสมาพันธ์กีฬาว่ายน้ำโลกซึ่งยังคงได้รับการรับรองมีดังนี้:
โรงพยาบาลมหาวิทยาลัยอุปซอลา
โรงพยาบาลประกอบด้วยลูกจ้าง 8,300 คน และมีขนาด 940 เตียง โรงพยาบาลยังให้บริการสุขภาพแก่ผู้ป่วยที่ไม่ได้ถือสัญชาติสวีเดน ภายใต้โครงการ "อุปซอลาแคร์" (Uppsala Care)
ชิฟฟอนเค้ก
ชิฟฟอนเค้ก หรือ ชีฟองเค้ก ปัจจุบันเป็นที่นิยมกันมากในกลุ่มผู้ที่ต้องการบริโภคเค้กที่มีไขมันไม่มาก และรสชาติที่ไม่เลี่ยนจนเกินไปและด้วยเอกลักษณ์ประจำตัว นั่นก็คือความนุ่มละมุนละไมอีกทั้งสามารถดัดแปลงรสชาติได้มากและหลากหลาย ทั้งยังขายง่ายต้นทุนต่ำได้กำไรสูง จึงทำให้มีผู้สนใจในการประกอบกิจการเพื่อผลิตและจำหน่ายชิฟฟอนเค้ก หรือ ชีฟองเค้กเป็นจำนวนมาก วัตถุดิบที่ใช้ในการทำชิฟฟอนเค้ก แป้งสาลี ไข่ไก่ น้ำ ไขมัน (น้ำมันพืช)น้ำตาลทราย ผงฟู  เกลือป่น   กลิ่นรสต่าง ๆ ที่มา : เบเกอรี่ อร่อยแบบง่ายๆ, บริษัท สำนักพิมพ์แม่บ้าน จำกัด, สำนักพิมพ์แม่บ้าน จำกัด, กรกฎาคม 2553, 124 หน้า (หน้า104-108)
ปฏิบัติการบลูโคต
ปฏิบัติการบลูโคต เป็นการรุกของบริติซในยุทธการที่นอร์ม็องดี ตั้งแต่วันที่ 30 กรกฎาคม ถึง 7 สิงหาคม ค.ศ. 1944 ในช่วงสงครามโลกครั้งที่สอง วัตถุประสงค์ทางด้านภูมิศาสตร์ของการโจมตี ได้ถูกดำเนินการโดยกองพลน้อยที่ 8 และกองพลน้อยที่ 30 ของกองทัพบกบริติซที่สอง (พลโท Miles Dempsey) ต้องคอยรักษาความปลอดภัยบนทางแยกถนนของ Vire และที่สูงของภูเขา Pinçon
การโจมตีครั้งนี้เกิดขึ้นในช่วงเวลาสั้นๆ เพื่อใช้ประโยชน์จากความสำเร็จของปฏิบัติการคอบรา ของกองทัพบกสหรัฐที่ 1 ภายหลังจากได้บุกทะลวงจากทางด้านปีกตะวันตกของหัวหาดนอร์มังดี และใช้ประโยชน์จากการถอนกำลังของกองพลยานเกราะที่ 2 จากพื้นที่ Caumont เพื่อเข้าร่วมในปฏิบัติการลึททิช(ปฏิบัติการลีแยฌ) เพื่อเป็นการรุกตอบโต้กลับของเยอรมันในการต่อต้านอเมริกัน
อายัมปันซุฮ์
อายัมปันซุฮ์ (มลายูและayam pansuh) เป็นอาหารที่นำเนื้อไก่ไปปรุงในกระบอกไม้ไผ่ เติมน้ำ ปรุงรสและปิดจุกด้วยใบมันสำปะหลัง ต้นกำเนิดของอาหารชนิดนี้ไม่ทราบแน่ชัด แต่ชาวอีบันและชาวบีดายุฮ์ในรัฐซาราวักและจังหวัดกาลีมันตันตะวันตก นิยมเตรียมอาหารนี้ในช่วงเทศกาลกาไวดยักหรือฉลองการสิ้นสุดเทศกาลเก็บเกี่ยว อาหารนี้เป็นที่นิยมของชาวมาเลเซียในซาราวัก
บัลตส์
บัลตส์ (Bălți, ; Бєльці, ; Бельцы, ; בעלץ ) เป็นเมืองในประเทศมอลโดวา เป็นเมืองใหญ่เป็นอันดับ 2 ในแง่ของพื้นที่และความสำคัญทางเศรษฐกิจ ถัดจากกรุงคีชีเนา ในบางครั้งเรียกว่า "เมืองหลวงภาคเหนือ" ถือเป็นเมืองอุตสาหกรรมที่สำคัญ เป็นเมืองวัฒนธรรม และเป็นศูนย์กลางการค้าและการคมนาคมทางภาคเหนือของประเทศ ตั้งอยู่ห่างจากเมืองหลวงคีชีเนา 127 กิโลเมตร เดิมทีเป็นของประเทศโรมาเนีย
ประเทศซามัวในพาราลิมปิกฤดูร้อน 2016
ประเทศซามัว เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติซามัวเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
กรีฑา
ผลการแข่งขันดังนี้ :
การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565
'''การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565''' เป็นการเลือกตั้งสมาชิกสภาผู้แทนราษฎรจังหวัดชุมพร เขต 1 แทนที่นายชุมพล จุลใส ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565
ที่มา
ในวันที่ 24 กมุภาพันธ์ พ.ศ.2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.ซึ่งนายชุมพลเป็นหนึ่งในแกนนำด้วย โดยศาลอาญาได้มีคำพิพากษาจำคุกนายชุมพลเป็นเวลา 9 ปี 24 เดือนและตัดสิทธิทางการเมืองของนายชุมพลเป็นเวลา 5 ปีนับตั้งแต่มีคำพิพากษา ต่อมาในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำรองที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยว่าสมาชิกภาพสส.ของนายชุมพลสิ้นสุดลงหรือไม่ พร้อมทั้งสั่งให้นายชุมพลหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ.2564 ศาลรัฐธรรมนูญได้มีคำวินิจฉัยให้นายชุมพลพ้นจากความเป็นสส.นับตั้งแต่วันที่ถูกสั่งให้หยุดปฏิบัติหน้าที่ จึงต้องมีการจัดการเลือกตั้งใหม่ภายใน 45 วันนับตั้งแต่มีคำวินิจฉัย
ผู้สมัคร
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
สถาปัตยกรรมทางเซลล์
สถาปัตยกรรมทางเซลล์ หรือ ไซโทอาร์คิเทกเชอร์ (cytoarchitecture, cytoarchitectonics จากคำกรีกโบราณ "κύτος" แปลว่า เซลล์ และ "αρχιτεκτονική" แปลว่า สถาปัตยกรรม) หมายถึงการจัดระเบียบของเซลล์อย่างเฉพาะเจาะจงในเนื้อเยื่อโดยเฉพาะในเปลือกสมอง หรือเป็นการศึกษาองค์ประกอบทางเซลล์ของเนื้อเยื่อในร่างกายด้วยกล้องจุลทรรศน์ ซึ่งใช้โดยเฉพาะกับการศึกษาระบบประสาทกลาง นี่เป็นวิธีการหนึ่งในการแจงส่วนสมอง คือการตัดส่วนของสมองแล้วแต้มสีด้วยสารเคมี เพื่อดูว่าเซลล์ประสาทจัดเป็นชั้น ๆ อย่างไร
ส่วนการศึกษาการแบ่งใยประสาท (โดยหลักคือแอกซอน) ออกเป็นชั้น ๆ เรียกว่า myeloarchitectonics (จากคำกรีกโบราณ "μυελός" แปลว่า ไขกระดูก และ "αρχιτεκτονική" แปลว่า สถาปัตยกรรม) เป็นวิธีการที่ใช้ประกอบกับไซโทอาร์คิเทกเชอร์
ราชวงศ์ของลาว
ราชวงศ์ลาว หรือชื่อทางการว่า ราชวงศ์ล้านช้างหลวงพระบาง เป็นราชวงศ์ที่ปกครองราชอาณาจักรลาวระหว่าง พ.ศ. 2447 – 2518 ผู้ก่อตั้งราชวงศ์ยุคใหม่คือพระเจ้าศรีสว่างวงศ์ซึ่งสืบเชื้อสายมาจากกษัตริย์ลาวโบราณคือขุนลอ ใน พ.ศ. 2518 ขบวนการปะเทดลาวนำโดยเจ้าสุพานุวงได้ล้มล้างรัฐบาลของพระราชอาณาจักรลาว จับกุมสมาชิกราชวงศ์ไปเข้าค่ายสัมมนา พระเจ้าแผ่นดิน พระราชินี มกุฏราชกุมารและพระเชษฐาของพระเจ้าแผ่นดินสิ้นพระชนม์ในค่ายสัมนา ต่อมา ใน พ.ศ. 2523 เจ้าสุริวงศ์ สว่างกลายเป็นประมุขราชวงศ์ ปัจจุบันสมาชิกราชวงศ์ลาวส่วนใหญ่อยู่ในฝรั่งเศส
ประเทศพม่าในโอลิมปิกเยาวชนฤดูร้อน 2018
ประเทศพม่า เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติพม่าเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศพม่าไม่ได้รับเหรียญรางวัลใด ๆ
ยิงธนู
ผลการแข่งขันดังนี้ :
ไฟกามเทพ
'ไฟกามเทพ' (Fai Kammathep) เป็นละครโทรทัศน์ แนว ดราม่า - รักโรแมนติก สร้างเมื่อปี พ.ศ. 2544 นำแสดงโดย ศุภวัฒน์ อ่ำประสิทธิ์ และ กุลสตรี ศิริพงษ์ปรีดา จากบทประพันธ์เรื่อง 'ไฟกามเทพ' ของเทพีแห่งวงการประพันธ์ นักเขียนหญิงผู้เป็นตำนานของไทย บุษยมาส เขียนบทละครโทรทัศน์ โดย ระฆังเงิน กำกับการแสดงโดย อดุลย์ ดุลยรัตน์ ผลิตโดย บริษัท Shadow Entertainment และดำเนินการผลิตโดย บริษัท อาร์เอส ออกอากาศทาง ช่อง 3
นอกจากจะเป็นผลงานละครเรื่องแรกทางช่อง 3 แล้ว 'ไฟกามเทพ' ยังเป็นครั้งแรกที่พระเอกช่อง7 สังกัด กันตนา ศุภวัฒน์ อ่ำประสิทธิ์ ได้ร่วมงานกับค่ายอื่นที่ไม่ใช่ค่ายต้นสังกัดอีกด้วย
พระมหากษัตริย์จอร์แดน
พระมหากษัตริย์แห่งราชอาณาจักรฮัชไมต์แห่งจอร์แดน (King of the Hashemite Kingdom of Jordan) คือประมุขแห่งรัฐและพระมหากษัตริย์ของประเทศจอร์แดน โดยทรงเป็นพระกุลเชษฐ์ในราชวงศ์ฮัชไมต์ เนื่องจากประเทศจอร์แดนนั้นปกครองด้วยระบบราชาธิปไตยภายใต้รัฐธรรมนูญ แต่พระมหากษัตริย์แห่งจอร์แดนนั้นมีอำนาจบริหารและนิติบัญญัติมากกว่าในประเทศอื่นที่ปกครองในระบบเดียวกัน โดยตำแหน่งทรงเป็นจอมทัพแห่งจอร์แดน และทรงแต่งตั้งนายกรัฐมนตรี นอกจากนี้ยังทรงแต่งตั้งสมาชิกสภาสูง หรือวุฒิสภา รวมทั้งคณะผู้พิพากษาศาลรัฐธรรมนูญด้วย
โปเกมอน ทไวไลท์วิงส์
โปเกมอน ทไวไลท์วิงส์ เป็นซีรีส์โปเกมอนออริจินอลเน็ตแอนิเมชัน ผู้กำกับโดย Shingo Yamashita และ สตูดิโอผลิตโดย Studio Colorido เผยแพร่บน ยูทูบ โดย บริษัท โปเกมอน จำกัด เป็นซีรีส์ที่ได้รับแรงบันดาลใจจาก โปเกมอน ซอร์ดและชีลด์ ของวิดีโอเกมโปเกมอน แตกต่างกันซีรีส์อนิเมะโปเกมอนออกฉายทางโทรทัศน์ ใกล้เคียงกับ โปเกมอน ออริจินส์ และ โปเกมอน เจเนอเรชันส์ การประกาศซีรีส์ทั้งหมด 7 ตอนแต่ละตอนเป็นเวลาประมาณ 6 นาที เมื่อวันที่ 12 ธันวาคม พ.ศ. 2562 เริ่มฉายตอนแรกทั่วโลกในวันที่ 15 มกราคม พ.ศ. 2563 รองรับเสียง 4 ภาษาได้แก่ ภาษาญี่ปุ่น, ภาษาอังกฤษ และ ภาษาเกาหลี คำบรรยาย 6 ภาษาได้แก่ ภาษาเยอรมัน, ภาษาสเปน, ภาษาฝรั่งเศส, ภาษาอิตาลี, จีนตัวเต็ม และ จีนตัวย่อ ส่วนในประเทศไทย ทาง Pokémon Thailand ประกาศจะมีเสียงพากย์ไทย เมื่อวันที่ 26 สิงหาคม พ.ศ. 2563 เริ่มฉายตอนแรกพากย์ไทยในวันที่ 2 กันยายน พ.ศ. 2563 ทางทรูไอดี และในวันที่ 9 กันยายน พ.ศ. 2563 เพิ่มช่องทางยูทูบ และ เฟซบุ๊ก
รายชื่อตอนในโปเกมอน ทไวไลท์วิงส์
หมายเหตุ
เดอะเฟซไทยแลนด์ ซีซัน 3
เดอะเฟซไทยแลนด์ ซีซัน 3 (The Face Thailand Season 3) รายการเรียลลิตีเพื่อค้นหาสุดยอดนางแบบ เมนเทอร์ ได้แก่ เมทินี กิ่งโพยม, น้ำทิพย์ จงรัชตวิบูลย์ และ มาช่า วัฒนพานิช โดยมีการรับสมัครในวันที่ 14 สิงหาคม 2559 ณ มีทติ้ง รูม รอยัล พารากอน ฮอลล์ ชั้น 5 ศูนย์การค้าสยามพารากอน ในซีซัน 3 นี้ เป็นฤดูกาลแรกที่เปิดโอกาสให้ผู้หญิงข้ามเพศ และผู้หญิงที่แต่งงานแล้ว สามารถสมัครเข้าร่วมแข่งขันได้ โดย เมทินี กิ่งโพยม ยังคงเป็นเมนเทอร์ในรายการเป็นปีที่สาม และในวันที่ 3 กันยายน พ.ศ. 2559 ได้มีการเปิดเผยโฉมเมนเทอร์ในฤดูกาลนี้อีกสองคนคือ น้ำทิพย์ จงรัชตวิบูลย์ ที่มาเป็นเมนเทอร์อีกครั้ง และ มาช่า วัฒนพานิช ซึ่งเป็นเมนเทอร์คนใหม่ในฤดูกาลนี้ ส่วน ชานนท์ อักขระชาตะ ยังคงรับหน้าที่เป็นพิธีกรต่อไป และในวันที่ 13 กันยายน 2559 ได้มีการแถลงข่าวเปิดตัวรายการอย่างเป็นทางการพร้อมกับการเปิดตัวผู้เข้าแข่งขันจากรอบออดิชั่นทั้ง 50 คน โดยรายการเริ่มออกอากาศครั้งแรกในวันที่ 4 กุมภาพันธ์ 2560
ในตอนที่ 8 มาช่า วัฒนพานิช ได้ยุติบทบาทการเป็นเมนเทอร์ และได้ คริส หอวัง มาทำหน้าที่แทน
ในวันที่ 29 เมษายน 2560 ก็ได้ผู้ชนะคนที่สามของรายการคือ ณัฐธยาน์ บุญชมไพศาล
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1 : Casting
ออกอากาศ 4 กุมภาพันธ์ 2560
ลูกเกด เมทินี, บี น้ำทิพย์ และ มาช่า วัฒนพานิช ได้ทำการคัดเลือกสาว ๆ จำนวน 50 คนให้ผ่านเข้าสู่รอบ 15 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งหน้าเพื่อให้เมนเทอร์เลือกเข้าทีมให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 10 : Zorb Ball Catwalk
ออกอากาศ 8 เมษายน 2560
ตอนที่ 11 : Heaven Help You
ออกอากาศ 15 เมษายน 2560
ตอนที่ 12 : Make New York Happen MV
ออกอากาศ 22 เมษายน 2560
ตอนที่ 13 : Final Walk
ออกอากาศ 29 เมษายน 2560
สตีฟ เออร์วิน
สตีเฟน โรเบิร์ต "สตีฟ" เออร์วิน (Stephen Robert "Steve" Irwin; 22 กุมภาพันธ์ พ.ศ. 2505 – 4 กันยายน พ.ศ. 2549) ชื่อเล่นว่า "นักล่าจระเข้" เป็นผู้เชี่ยวชาญเรื่องสัตว์ป่าชาวออสเตรเลีย บุคคลในโทรทัศน์ และนักอนุรักษ์ธรรมชาติ เออร์วินมีชื่อเสียงทั่วโลกจากรายการโทรทัศน์ เดอะคร็อกโคไดล์ฮันเตอร์ (The Crocodile Hunter) สารคดีสัตว์ที่ออกอากาศทั่วโลก จัดรายการร่วมกับภรรยาชื่อ เทร์รี เขาและภรรยาเป็นเจ้าของสวนสัตว์ออสเตรเลียซู ก่อตั้งโดยพ่อแม่ของเออร์วินในเบียร์วาห์ ประมาณ 80 กิโลเมตร (50 ไมล์) ทางเหนือของบริสเบน เมืองหลวงของรัฐควีนส์แลนด์ เออร์วินเสียชีวิตในวันที่ 4 กันยายน พ.ศ. 2549 หลังจากถูกเงี่ยงปลากระเบนธงแทงหน้าอกขณะถ่ายทำสารคดีชุดโอเชียนส์เดดลีเอสต์ (Ocean's Deadliest) สมาคมอนุรักษ์ธรรมชาติซีเชปเพิร์ด (Sea Shepherd Conservation Society) ตั้งชื่อเรือเอ็มวาย สตีฟ เออร์วิน (MY Steve Irwin) เพื่อเป็นเกียรติแก่เขา
ชีวิตส่วนตัว
เขาแต่งงานกับสาวนักล่าจระเข้ชาวอเมริกันที่มีชื่อว่าเทร์รี เออร์วิน มีบุตรด้วยกันสองคนคือบินดี เออร์วิน (บุตรสาวคนโต) และโรเบิร์ต เออร์วิน (บุตรชายคนเล็ก) ปัจจุบันลูกทั้งสองเป็นนักล่าจระเข้เช่นกัน นอกจากจะเป็นสามีภรรยากันแล้วทั้งคู่ยังร่วมถ่ายสารคดีสัตว์โลก หนึ่งในนั้นคือการจับและสู้กับจระเข้ด้วยมือเปล่า สตีฟและภรรยายังดูแลสวนสัตว์ที่มีชื่อว่า Australia Zoo ชื่อเดิมคือ Queenland Reptile Park ก่อตั้งโดยพ่อและแม่ของเขาบ็อบ และลิน เออร์วิน โดยสตีฟ และเทร์รี เริ่มงานนี้ในปี พ.ศ. 2534
เดอะคร็อกโคไดล์ฮันเตอร์และงานที่เกี่ยวข้อง
สตีฟ และเทร์รี ใช้เวลาฮันนีมูนในการวางกับดักจระเข้ด้วยกัน ภาพยนตร์ของการฮันนีมูนของพวกเขาที่ถ่ายโดยจอห์น สเตนตัน (John Stainton) กลายเป็นตอนแรกของ เดอะคร็อกโคไดล์ฮันเตอร์ ภาพยนตร์ชุดรายการนี้เปิดตัวแพร่ภาพทางโทรทัศน์ของออสเตรเลียในปี พ.ศ. 2539 และเผยแพร่ทางโทรทัศน์ในอเมริกาเหนือในปีถัดมา เดอะคร็อกโคไดล์ฮันเตอร์ ประสบความสำเร็จในสหรัฐ, สหราชอาณาจักร และอีกกว่า 130 ประเทศโดยมีผู้ชมถึง 500 ล้านคน รูปแบบการนำเสนอที่สดใสและกระตือรือร้นของเออร์วิน สำเนียงภาษาแบบออสเตรเลีย กางเกงขาสั้นสีอันเป็นเอกลักษณ์ และวลีที่โดดเด่น "Crikey!" กลายเป็นที่รู้จักทั่วโลก เซอร์เดวิด แอตเทนบะระยกย่องเออร์วินที่แนะนำหลาย ๆ คนให้รู้จักกับโลกธรรมชาติโดยกล่าวว่า "เขาได้สอนผู้อื่นว่าโลกธรรมชาติวิเศษและน่าตื่นเต้นแค่ไหน เขาเป็นนักสื่อสารโดยกำเนิด"
ช่องโทรทัศน์ดาวเทียมและเคเบิลทีวีของสหรัฐ แอนิมอลแพลนเน็ต ปิดท้ายเดอะคร็อกโคไดล์ฮันเตอร์ ตอนจบซีรีส์ด้วยเรื่อง Steve's Last Adventure สารคดีเรื่องสุดท้ายความยาว 3 ชั่วโมงโดยมีภาพการผจญภัยข้ามโลกของเออร์วินในสถานที่ต่าง ๆ เช่นเทือกเขาหิมาลัย, แม่น้ำแยงซี, บอร์เนียว และอุทยานแห่งชาติครูเกอร์ เออร์วินได้ร่วมแสดงในสารคดีของแอนิมอลแพลนเน็ตเรื่องอื่น ๆ เช่น Croc Files, เดอะคร็อกโคไดล์ฮันเตอร์ไดอารีส์ และ New Breed Vets ในระหว่างการให้สัมภาษณ์รายการเดอะทูไนท์โชว์กับเจย์ เลโน ในเดือนมกราคม พ.ศ. 2549 เออร์วินประกาศว่าช่องรายการดิสคัฟเวอรีคิดส์จะพัฒนารายการสำหรับลูกสาวของเขาบินดี ซู เออร์วิน – ซึ่งรายการเกิดขึ้นหลังจากการเสียชีวิตของเขาในชื่อชุด บินดีเดอะจังเกิลเกิร์ล
การเสียชีวิต
วันที่ 4 กันยายน พ.ศ. 2549 เออร์วินเสียชีวิตด้วยอายุได้ในวัยเพียง 44 ปีขณะดำน้ำที่แนวปะการังแบ็ตรีฟ (ส่วนหนึ่งของเกรตแบร์ริเออร์รีฟ) ใกล้ ๆ พอร์ตดักลาส รัฐควีนส์แลนด์ เขากำลังถ่ายทำสารคดีชุด โอเชียนส์เดดลีเอสต์ (Ocean's Deadliest) และในช่วงที่อากาศไม่ดีนัก เขาตัดสินใจถ่ายทำในน้ำตื้นให้รายการโทรทัศน์ของบินดี ลูกสาว (รายการ บินดีเดอะจังเกิลเกิร์ล) เออร์วินเข้าใกล้ปลากระเบนธงขนาดลำตัวกว้าง 8 ฟุตในน้ำลึกระดับอกจากข้างหลังเพื่อถ่ายทำขณะที่มันกำลังว่ายน้ำออกไป จากข้อมูลของพยานเพียงคนเดียวกล่าวว่า ปลาดังกล่าวโจมตีเออร์วินราวกับปลาฉลาม โดยแทงร่างเออร์วินด้วยเงี่ยงหลายร้อยครั้ง ทีแรกเออร์วินเชื่อว่าปอดทะลุ แต่เงี่ยงปลาได้แทงหัวใจและทำให้เขาเลือดออกมาก พฤติกรรมของปลากระเบนดังกล่าวเป็นการป้องกันตัวจากการถูกล้อม คนงานช่วยนำเออร์วินขึ้นเรือและผายปอด และรีบพาเขาขึ้นฝั่ง แต่หน่วยแพทย์กล่าวว่าเขาเสียชีวิตในที่เกิดเหตุ
การเสียชีวิตของเออร์วินเชื่อกันว่าเป็นการตายที่เกิดจากปลากระเบนธงเพียงครั้งเดียวที่จับภาพวิดีโอได้ ตำรวจรัฐควีนส์แลนด์ได้ดูสำเนาของวิดีโอ แต่ในที่สุดมีรายงานว่า สำเนาทั้งหมดถูกทำลายตามคำขอของครอบครัวเออร์วิน   งานสารคดีรายการโอเชียนส์เดดลีเอสต์ถูกถ่ายทำจนเสร็จ ได้ออกอากาศในสหรัฐในช่องดิสคัฟเวอรี แชนแนล ในวันที่ 21 มกราคม พ.ศ. 2550 สารคดีดังกล่าวถ่ายทำเสร็จด้วยฉากที่ถ่ายทำเพิ่มในหลายสัปดาห์หลังเกิดเหตุ แต่ไม่ได้กล่าวถึงการเสียชีวิตของเออร์วินแต่อย่างใด
ยะฮ์ยา
นบียะฮ์ยา ถูกกล่าวถึง 5 ครั้งในอัลกุรอาน
การประสูติ
ในอัลกุรอาน อัลลอฮ์ทรงกล่าวถึงการดุอาอ์อย่างต่อเนื่องของนบีซะกะรียา เพื่อให้พระองค์ทรงให้บุตรชาย ภรรยาของนบีซะกะรียา เป็นหมัน ดังนั้นการมีลูกจึงดูเหมือนเป็นไปไม่ได้ เป็นของขวัญจากอัลลอฮ์ นบีซะกะรียาได้รับลูกชายคนหนึ่งชื่อ ยะฮ์ยา ซึ่งเป็นชื่อที่เลือกสรรมาเป็นพิเศษสำหรับเด็กคนนี้คนเดียว ตามดุอาอ์ของนบีซะกะรียา อัลลอฮ์ทรงสร้างยะฮ์ยา และ อีซา ซึ่งตามตัฟซีร ให้เกิดในอีกหกเดือนต่อมา ต่ออายุสารของอัลลอฮ์ซึ่ง ชาวอิสราเอลทำให้บิดเบือน
คัมภีร์กุรอานอ้างว่ายะฮ์ยาเป็นคนแรกที่ได้รับชื่อนี้ (อัลกุรอาน 19:7) แต่เนื่องจากชื่อ โยฮันนา เกิดขึ้นหลายครั้งก่อนยะฮ์ยา อายะฮ์นี้หมายถึงความเห็นพ้องของนักวิชาการอิสลามว่า "ยะฮ์ยา" ไม่ใช่ชื่อเดียวกับ "โยฮัน" หรือถึง เรื่องราวในพระคัมภีร์ไบเบิล กล่าวถึงการตั้งชื่อ อันน่าอัศจรรย์ ของยอห์น ซึ่งเล่าว่าเขาเกือบจะได้รับการตั้งชื่อว่า "เศคาริยาห์" (กรีก: Ζαχαρίας) ตามชื่อบิดาของเขา เนื่องจากไม่มีใครในสายเลือด ของบิดาท่าน คือ นบีซะกะรียา (หรือที่รู้จักในชื่อ เศคาริยาห์) ได้รับการขนานนามว่า "ยอห์น" ("โยฮานัน"/"โยอันเนส") ต่อหน้าท่าน ตามที่อัลกุรอานกล่าวว่า:
ความเป็นนบี
ตามความเชื่อของอิสลาม นบียะฮ์ยา เคยไปที่อัลหะรอมุชชะรีฟ (เนินพระวิหาร) เพื่อกล่าวคำเทศนาของท่าน
มรดก
ในศาสนาอิสลาม นบียะฮ์ยาทักทายนบีมุฮัมมัด ในคืนอิสรออ์ และมิห์รอจญ์ พร้อมด้วยนบีอีซา (พระเยซู) บนชั้นฟ้าชั้นที่สอง เรื่องราวของนบียะฮ์ยายังเล่าให้กษัตริย์แห่งอบิสซิเนีย ฟังระหว่างที่ชาวมุสลิมอพยพไปยังอบิสซีเนีย ตามคัมภีร์อัลกุรอาน นบียะฮ์ยาคือผู้ที่อัลลฮ์ทรงส่งสันติภาพมาในวันที่ท่านเกิดและวันที่ท่านตาย จากคำกล่าวของอัสซุยูตีย์ อิบรอฮีมระบุว่าตั้งแต่สร้างโลก สวรรค์และโลกต่างร่ำไห้เพียงสองคน คือยะฮ์ยาและฮุซัยน์ ตามหะดีษ มุฮัมมัดกล่าวว่า: "บุตรของอาดัมทุกคนจะมาในวันกิยามะฮ์ และเขาจะมีบาปของเขา ยกเว้นยะฮ์ยา อิบน์ ซะกะรียา" ชาวมุสลิมหลายคนเปรียบเทียบยะฮ์ยาเหมือนฮุซัยน์
รถไฟใต้ดินชัยปุระ
รถไฟใต้ดินชัยปุระ (जयपुर मेट्रो) เป็นเส้นทางรถไฟฟ้าในเมืองชัยปุระ รัฐราชสถาน ประเทศอินเดีย เริ่มต้นการก่อสร้างในวันที่ 13 พฤศจิกายน ค.ศ. 2010 และเปิดให้บริการเมื่อวันที่ 3 มิถุนายน ค.ศ. 2015
ระบบรถไฟฟ้า
ในเดือนธันวาคม ค.ศ. 2011 บริษัท BEML ชนะการประกวดราคารถไฟฟ้า โดยจะจัดหารถไฟฟ้า 4 คันต่อขบวน รวม 10 ขบวน ในอนาคตอาจมีการวางแผนเพิ่มเป็น 6 คันต่อขบวน โดยลักษณะรถไฟฟ้ามีความคล้ายคลึงกับรถไฟใต้ดินเดลี สายสีม่วง และสายสีเขียว
ประเทศเนปาลในโอลิมปิกเยาวชนฤดูร้อน 2018
ประเทศเนปาล เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเนปาลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศเนปาลไม่ได้รับเหรียญรางวัลใด ๆ
ยูโด
ผลการแข่งขันดังนี้ :
ราชันน้ำตา อีบังวอน
ราชันน้ำตา อีบังวอน (태종 이방원) เป็นซีรีส์โทรทัศน์ของเกาหลีใต้ที่นำแสดงโดยจู ซัง-อุก ในบทนำ เคบีเอสรื้อฟื้นซีรีส์ดราม่าอิงประวัติศาสตร์หลังจากผ่านไป 5 ปี เนื่องจากซีรีส์อิงประวัติศาสตร์เรื่องสุดท้ายของเคบีเอสคือ นักประดิษฐ์แห่งโชซอน ออกอากาศในปี 2016 ซีรีส์นำเสนอเรื่องราวของอี บังวอนหรือพระเจ้าแทจง กษัตริย์องค์ที่ 3 ของราชวงศ์โชซ็อนจากมุมมองใหม่ (ไม่เกี่ยวข้องกับละครทีวีเรื่อง Tears of the Dragon ในปี 1996-98) ออกอากาศตอนแรกทางช่อง KBS1 เมื่อวันที่ 11 ธันวาคม 2011 และออกอากาศในวันเสาร์และวันอาทิตย์ เวลา 21:40 น. (ตามเวลามาตรฐานเกาหลี) จนถึงวันที่ 1 พฤษภาคม 2012 จำนวน 32 ตอน
เรื่องย่อ
เปิดมุมมองใหม่เกี่ยวกับผู้นำอี บังวอนซึ่งร่วมก่อตั้งอาณาจักรโชซ็อนเมื่อโครยอถูกทำลายและโชซ็อนก่อตั้งขึ้น
คาลิฟา ซีเซ
คาลิฟา ซีเซ (Kalifa Cissé ; เกิดวันที่ 9 มกราคม ค.ศ. 1984 ที่เดรอ ,จังหวัดเออเรลัวร์ ประเทศฝรั่งเศส) เป็นอดีตนักฟุตบอล​ชาวมาลี ตำแหน่งกองกลางตัวรับและกองหลัง​ปัจจุบันเป็นหนึ่งในทีมงานโค้ชของบริสตอล ซิตีในอีเอฟแอลแชมเปียนชิป​
โดยคาลิฟา ซีเซ เคยเป็นนักฟุตบอลระดับเยาวชน ของสโมสรฟุตบอลตูลูส ในประเทศฝรั่งเศส และเริ่มต้นเล่นฟุตบอลระดับอาชีพที่ประเทศโปรตุเกสในระดับปรีไมรา ลีกาซึ่งเป็นลีกสูงสุดกับสโมสรฟุตบอล เอสตูริล ปรายา และสโมสร เบาวิสต้า จากนั้นเขาย้ายไปเล่นในพรีเมียร์ลีกกับสโมสรเร้ดดิ้ง ก่อนจะย้ายมาเล่นในระดับลีก แชมเปียนชิพกับสโมสรฟุตบอลบริสตอล ซิตี และดาร์บี้ เคาน์ตี้
ในปี ค.ศ. 2014 คาลิฟา ซีเซ ย้ายมาเล่นฟุตบอลในทวีปเอเชียเป็นครั้งแรก ในไทยพรีเมียร์ลีก กับสโมสรฟุตบอลแบงค็อก ยูไนเต็ด ก่อนที่จะย้ายไปเล่นให้กับสโมสรฟุตบอลบางกอกกล๊าส ในช่วงเลกที่ 2 ของฤดูกาล 2016 และเล่นให้กับสโมสรฟุตบอลบีอีซี เทโรศาสนในฤดูกาล 2017 จากนั้นเขาย้ายไปเล่นในเอลีก​ประเทศออสเตรเลีย​กับสโมสรฟุตบอลเซ็นทรัล โคสต์ มารีเนอร์
แม้คาลิฟา ซีเซ จะเกิดที่ประเทศฝรั่งเศส และได้รับสัญชาติฝรั่งเศสเป็นสัญชาติที่สอง แต่เขาก็เลือกเล่นให้กับทีมชาติมาลีซึ่งเป็นประเทศของบิดา โดยซีเซนับถือศาสนาอิสลาม ชื่อคาลิฟา ของเขานั้นมาจากภาษาอาหรับว่า เคาะลีฟะฮ์ (อาหรับ:خَليفة‎)
ปรีไมรา ลีกา
ซีเซ เกิดที่เมืองเดรอ จังหวัดเออเรลัวร์, แคว้นซ็องทร์, ประเทศฝรั่งเศส เริ่มต้นอาชีพนักฟุตบอลด้วยการเป็นนักฟุตบอลระดับเยาวชนของสโมสรตูลูส และเซ็นสัญญาเป็นนักฟุตบอลอาชีพที่ประเทศโปรตุเกส เมื่อปี 2004 กับสโมสรเอสตูริล ปรายา ซึ่งเป็นสโมสรในระดับปรีไมราลีกา โดยลงเล่นเป็นกองกลางตัวรับ และถูกส่งลงสนามเป็นครั้งแรกเมื่อวันที่ 30 มกราคม ปี 2005 ในการแข่งขันปรีไมรา ลีกา นัดที่เปิดบ้านเสมอกับสโมสรอูเนียว ไลเรีย 1–1 ที่สนามอังตูนีอู โกอิมบรา ดา มอตา โดยซีเซ ลงสนามในลีกให้สโมสรแรกของเขาไปเพียงแค่ 6 นัด และสโมสรของเขามีผลงานที่ย่ำแย่จนต้องตกชั้นเมื่อจบฤดูกาล 2004–2005
ฤดูกาล 2005–2006 คาลิฟา ซีเซ เปิดตัวในฐานะผู้เล่นหมายเลข 4 ของสโมสร เบาวิชตา ซึ่งเป็นหนึ่งในสองสโมสรยักษ์ใหญ่ของเมืองโปร์ตู โดยเขาลงเล่นภายใต้การคุมทีมของการ์ลูส ลูอีซ บริโต และลงเล่นเป็นนัดแรกเมื่อวันที่ 20 สิงหาคม ปี 2005 ในนัดที่เสมอกับวิตอเรีย เซตูบัล 0–0 ที่สนามดู เบสซา โดยสโมสรจบฤดูกาลด้วยอันดับ 6 ในลีก
ฤดูกาล 2006–2007 สโมสรเปลี่ยนผู้จัดการทีมเป็นไคเม ปาเชโก โดยซีเซ กลายเป็นกองกลางคนสำคัญของสโมสร และลงเล่นเต็มเวลา 90 นาทีเกือบทุกนัดสโมสรจบฤดูกาลด้วยอันดับ 10 ต่อมาเขาได้กลายเป็นที่สนใจจากสโมสรในพรีเมียร์ลีกอังกฤษ
เร้ดดิ้ง
เดือนพฤษภาคม ปี 2007 สตีฟ คอปเปลล์ อดีตกองกลางทีมชาติอังกฤษ ที่เป็นผู้จัดการของสโมสรเร้ดดิ้งในเวลานั้น ได้เซ็นสัญญาคว้าตัวคาลิฟา ซีเซ มาจากสโมสรเบาวิสต้า ด้วยค่าตัว 1 ล้านปอนด์ โดยซีเซได้รับเบอร์เสื้อหมายเลข 4 และลงสนามในพรีเมียร์ลีกนัดแรกเมื่อวันที่ 15 สิงหาคม 2007 นัดที่เปิดสนามมาเดสกีสเตเดียม พบกับสโมสรเชลซี ซึ่งการลงสนามนัดแรกของเขาไม่เป็นที่น่าจดจำนัก เมื่อเขาได้รับใบแดงจากการทำฟาวล์จนได้รับใบเหลืองครบสองใบ และถูกไล่ออกจากสนาม ก่อนที่สโมสรจะแพ้คาบ้านไป 1–2
วันที่ 29 ธันวาคม ปี 2007 คาลิฟา ซีเซ ยิงประตูแรกในพรีเมียร์ลีกได้ ในนัดที่บุกไปแพ้สโมสรท็อตแนม ฮอตสเปอร์ที่สนามไวต์ฮาร์ตเลน 6–4 โดยนอกจากจะเป็นประตูแรกที่เขายิงให้กับสโมสรเร้ดดิ้งแล้ว ประตูดังกล่าวยังถือเป็นประตูแรกที่เขาทำได้ในอาชีพนักฟุตบอลอีกด้วย
ฤดูกาลนี้ ซีเซ เป็นส่วนสำคัญของสโมสร โดยลงสนามในพรีเมียร์ลีกไป 22 นัด ยิงได้ 1 ประตู และติดทีมชาติมาลีชุดใหญ่เป็นครั้งแรก แต่สโมสรกลับมีผลงานที่ไม่ดีนัก โดยแพ้ในลีกถึง 22 นัด และจบฤดูกาลด้วยอันดับ 18 ต้องตกชั้นไปเล่นในลีก แชมเปียนชิพ
ฤดูกาล 2008–2009 คาลิฟา ซีเซ ยังคงเล่นให้กับเรดดิ้ง โดยลงสนามนัดแรกในลีก แชมเปียนชิพ เมื่อวันที่ 10 สิงหาคม ปี 2008 โดยเป็นการออกไปเสมอกับสโมสรน็อตติงแฮม ฟอเรสต์ 0–0 ที่สนามซิตี กราวนด์ และยิงประตูแรกในแชมเปียนชิพได้ในนัดที่บุกไปชนะสโมสรวูลฟ์แฮมป์ตัน วันเดอเรอส์ ถึงสนามโมลินิวซ์ กราวน์ 3–0 เมื่อวันที่ 30 กันยายน
โดยในฤดูกาลนี้ คาลิฟา ซีเซ ยิงประตูจากตำแหน่งกองกลางได้ 5 ประตู และพาสโมสรคว้าอันดับ 4 พร้อมกับได้สิทธิ์แข่งขันในรอบเพลย์ออฟ เพื่อเลื่อนชั้นกลับขึ้นไปเล่นในพรีเมียร์ลีก แต่ต้องพบกับความผิดหวังเพราะในรอบเพลย์ออฟ สโมสรของเขาแพ้แก่สโมสรเบิร์นลีย์ ทำให้ต้องเล่นในลีกแชมเปียนชิพต่อไป ก่อนที่สตีฟ ค็อปเปลล์ ผู้จัดการทีมจะตัดสินใจแยกทางกับสโมสรในเวลาต่อมา และเบรนดัน ร็อดเจอส์ได้เข้ามารับตำแหน่งแทน
ฤดูกาล 2009–2010 สโมสรเปลี่ยนแปลงผู้จัดการทีมอีกครั้ง โดย ไบรอัน แม็คเดอร์มอตต์ ได้เข้ามาเป็นผู้จัดการทีมคนใหม่ในเดือนธันวาคม ปี 2009 และคาลิฟา ซีเซ ต้องตกเป็นตัวสำรอง โดยเขาลงเล่นในลีกฤดูกาลนี้ไป 19 นัด และยิงได้ 1 ประตู โดยสโมสรจบฤดูกาลด้วยลำดับที่ 9
บริสตอล ซิตี
เดือนกรกฎาคม ปี 2010 คาลิฟา ซีเซ ย้ายมาร่วมทีมบริสตอล ซิตี ในลีกแชมเปียนชิพ และลงสนามให้สโมสรเป็นครั้งแรกเมื่อวันที่ 28 สิงหาคม ปี 2010 ในนัดที่ออกไปแพ้สโมสรอิปสวิช ทาวน์ 2–0 ที่สนามพอร์ตแมน โร้ด โดยฤดูกาลนี้เขาลงสนามในลีกไป 30 นัด และได้อันดับที่ 15 ในลีก
วันที่ 21 มกราคม ปี 2012 เขายิงประตูแรกในลีกให้กับบริสตอล ซิตี ได้ในนัดที่เปิดสนามแอชตัน เกตส์ เอาชนะดอนคาสเตอร์ โรเวอร์ส 2–1 โดยฤดูกาล 2011–2012 เขายิงได้ 2 ประตู และสโมสรจบฤดูกาลด้วยอันดับที่ 20
นิว อิงแลนด์ เรฟโวลูชัน
ปี 2013 คาลิฟา ซีเซ ย้ายมาเล่นฟุตบอลในเมเจอร์ลีกซอกเกอร์ สหรัฐอเมริกา กับสโมสรนิว อิงแลนด์ เรฟโวลูชัน ภายใต้การคุมทีมของ เจย์ ฮีปส์ อดีตนักเตะทีมชาติสหรัฐอเมริกา โดยลงสนามในเมเจอร์ลีก นัดแรกเมื่อวันที่ 10 มีนาคม ปี 2013 ในนัดที่บุกไปชนะสโมสรชิคาโก ไฟร์ 1–0 ที่สนามโตโยต้า พาร์ค
โดยซีเซ ลงสนามในลีกให้สโมสรนิว อิงแลนด์ ทั้งหมด 6 นัด ก่อนจะหมดสัญญากับสโมสรในเวลาต่อมา
ดาร์บี เคาน์ตี
เดือนตุลาคม ปี 2013 คาลีฟา ซีเซ กลับมาที่อังกฤษเพื่อเข้าทดสอบฝีเท้ากับสโมสรดาร์บี เคาน์ตี ที่มีสตีฟ แม็คคลาเรน เป็นผู้จัดการทีมในขณะนั้น และได้เซ็นสัญญาระยะสั้นกับสโมสร โดยวันที่ 9 พฤศจิกายน ปี 2013 เขาลงสนามให้ดาร์บี้ เคาน์ตี้ เป็นนัดแรกในการแข่งขันลีกแชมเปียนชิพ นัดที่เปิดบ้านเอาชนะสโมสรเชฟฟีลด์ เวนส์เดย์ 3–0 ที่สนามไพรด์ ปาร์ค ก่อนที่เขาจะพลาดโอกาสลงสนามหลายนัดเนื่องจากได้รับบาดเจ็บบริเวณนิ้วเท้า
โดยคาลิฟา ซีเซ มีโอกาสลงสนามให้ดาร์บี เคาน์ตี เพียง 3 นัด ก่อนจะหมดสัญญาในเดือนมกราคม ปี 2014
แบงค็อก ยูไนเต็ด
หลังหมดสัญญากับดาร์บี้ เคาน์ตี ซีเซ ย้ายมาเล่นฟุตบอลในไทยพรีเมียร์ลีก โดยเปิดตัวในฐานะผู้เล่นหมายเลข 21 ของสโมสรแบงค็อก ยูไนเต็ด ในเดือนมีนาคม 2014
คาลิฟา ซีเซ ลงสนามให้แบงค็อก ยูไนเต็ดเป็นนัดแรก เมื่อวันที่ 16 มีนาคม 2014 ในการแข่งขันไทยพรีเมียร์ลีก นัดที่บุกไปชนะสโมสรโอสถสภา เอ็ม–150 ที่สนามราชมังคลากีฬาสถาน 2–1 โดยฤดูกาลแรกในไทยพรีเมียร์ลีก เขาสามารถโชว์ฟอร์มได้อย่างโดดเด่นในตำแหน่งกองกลางตัวรับที่คอยเชื่อมเกมส์ ทำให้สามารถยึดตำแหน่งตัวจริงในทีมเอาไว้ได้ และเป็นผู้เล่นคนสำคัญของทีม
วันที่ 8 มิถุนายน 2014 คาลิฟา ซีเซ ทำประตูแรกให้ต้นสังกัดได้จากลูกโหม่ง ในการแข่งขันไทยพรีเมียร์ลีก นัดที่เอาชนะสโมสรชลบุรี เอฟซี 2–0 ที่สนามไทย-ญี่ปุ่น ดินแดง โดยฤดูกาลนี้เขาลงสนามในไทยพรีเมียร์ลีก 31 นัด และยิงในลีกได้ 2 ประตู
ในช่วงเลกที่ 2 ของฤดูกาล 2016 ซีเซ่ ตัดสินใจย้ายไปเล่นให้กับสโมสรฟุตบอลบางกอกกล๊าส
บางกอกกล๊าส
คาลิฟา ซีเซ่ ย้ายมาร่วมทีมบางกอกกล๊าส ภายใต้การคุมทีมของสุรชัย จตุรภัทรพงษ์ และลงสนามให้บางกอกกล๊าสเป็นนัดแรกเมื่อวันที่ 25 มิถุนายน 2559 ในนัดที่พบกับซุปเปอร์ พาวเวอร์ สมุทรปราการ และสามารถยิงประตูแรกให้กับบางกอกกล๊าสได้ในการแข่งขันไทยลีก นัดที่ชนะ ราชบุรี มิตรผล 3–0 ที่สนามลีโอ สเตเดียม เมื่อวันที่ 20 กรกฎาคม 2559
บีอีซี เทโรศาสน
ต่อมาซิสเซ่ สามารถทำประตูแรกให้กับบีอีซี เทโรศาสน ได้เมื่อวันที่ 28 มิถุนายน ในนัดที่ชนะ ซุปเปอร์ พาวเวอร์ สมุทรปราการ 3–1 ที่สนามบุณยะจินดา
เซ็นทรัลโคสต์ มารีเนอร์
ในเดือนมิถุนายน 2018 คาลิฟา ซีเซ ย้ายมาเล่นฟุตบอลในเอลีก ประเทศออสเตรเลียโดยเซ็นสัญญากับสโมสรฟุตบอลเซ็นทรัลโคสต์ มารีเนอร์ และลงสนามนัดแรกให้กับสโมสรในการแข่งขันฟุตบอลถ้วย "เอฟเอฟเอคัพ" รอบ 32 ทีมสุดท้าย นัดที่พบกับอดิเลด ยูไนเต็ด เมื่อวันที่ 1 สิงหาคม 2018 จากนั้นเขาได้ลงสนามเป็นครั้งแรกในการแข่งขันเอลีกกับสโมสรฟุตบอลบริสเบน โรร์ เมื่อวันที่ 21 ตุลาคม 2018
การเล่นในระดับทีมชาติ
ซีเซ ลงเล่นให้กับทีมชาติมาลีชุดใหญ่เป็นครั้งแรกเมื่อวันที่ 20 มีนาคม 2008 ในฟุตบอลโลก 2010รอบคัดเลือก นัดที่พบกับทีมชาติซูดาน
วัดปากอ่าวบางตะบูน
วัดปากอ่าวบางตะบูน หรือ วัดปากอ่าว เป็นวัดราษฏร์แห่งหนึ่งในจังหวัดเพชรบุรี สร้างขึ้นด้วยความร่วมมือร่วมใจของชาวบ้านผู้มีจิตศรัทธาในพระพุทธศาสนา อยู่บริเวณปากอ่าวแม่น้ำบางตะบูน  ปลายสุดของแม่น้ำเพชรบุรี ทำให้อุดมไปด้วยทรัพยากรทางทะเลและพันธุ์ไม้ชายเลนมากมาย จึงทำให้วัดเป็นแหล่งท่องเที่ยวสำคัญเชิงอนุรักษ์ป่าชายเลน
ตำแหน่งที่ตั้งวัด
เลขที่ 1  บ้านปากอ่าว  หมู่ที่  3  ตำบลบางตะบูนออก  อำเภอบ้านแหลม  จังหวัดเพชรบุรี
ภูมิประเทศ
ลักษณะที่ตั้งวัดปากอ่าวบางตะบูน เป็นพื้นที่ราบลุ่มชายเลน  ริมฝั่งแม่น้ำบางตะบูนบริเวณปากอ่าวฝั่งตะวันออกของแม่น้ำบางตะบูน
ประวัติ
วัดปากอ่าวบางตะบูน เดิมมีชื่อเรียกว่า “วัดนอก” เนื่องจากบริเวณที่สร้างวัดดังกล่าวอยู่ปากอ่าวทะเลและอยู่ห่างจากวัดปากลัดซึ่งตั้งอยู่ไกลปากอ่าวมากกว่าและชาวบ้านในบริเวณใกล้เคียงเรียกว่า “วัดใน” ต่อมาเมื่อปี พ.ศ. 2452 กระทรวงศึกษาธิการ ประกาศตั้งวิสุงคามสีมาขึ้นและให้ใช้ชื่อว่า “วัดปากอ่าวบางตะบูน” เป็นต้นมา
หลักฐานการแต่งตั้ง
เมื่อประมาณ พ.ศ. 2449  ได้เริ่มก่อสร้างเป็นสำนักสงฆ์ขึ้นมา หลังจากนั้นไม่นานก็ได้รับพระราชทานวิสุงคามสีมา  เมื่อวันที่  14  มิถุนายน  พ.ศ. 2452  เนื้อที่กว้าง  32  เมตร  ยาว  32  เมตร  และได้ประกอบพิธีผูกพัทธสีมาเป็นพระอุโบสถ เมื่อ  พ.ศ. 2452
“พระครูญาณสาคร (แฉ่ง สีลปญฺโญ)” อดีตเจ้าอาวาสรูปที่ 1
เกิดเมื่อวันพฤหัสบดี ที่ 3 กรกฎาคม พ.ศ. 2422 (ขึ้น 15 ค่ำ เดือน 8 ปี เถาะ)อุปสมบทเมื่อวันอังคาร ที่ 18 เมษายน พ.ศ. 2442 เวลา 14.15 น. (ขึ้น 9 ค่ำ เดือน 6 ปี กุน) มรณภาพเมื่อวันศุกร์ ที่ 27 ธันวาคม พ.ศ. 2506 เวลา 18.07 น. (ขึ้น 12 ค่ำ เดือน 2 ปี เถาะ)
พระครูโสภิตวัชรคุณ (มินทร์ สุดสาคร จิตฺตกาโร) อดีตเจ้าอาวาสรูปที่ 2
การสร้างและบูรณะพัฒนาวัดปากอ่าวฯ ของ "พระครูโสภิตวัชรคุณ (มินทร์ สุดสาคร  จิตฺตกาโร)"  ได้ดำเนินการบูรณปฏิสังขรณ์วัดปากอ่าวบางตะบูน  ตำบลบางตะบูนออก  อำเภอบ้านแหลม  จังหวัดเพชรบุรี  ใช้งบในการก่อสร้างทั้งสิ้นเป็นเงิน 207,600  บาท  (สองแสนเจ็ดพันหกร้อยบาทถ้วน)ได้ก่อสร้างปฏิสังขรณ์และพัฒนาวัดมีราชการ  ดังต่อไปนี้
พระครูสิริวัชรสาคร (บุญส่ง ปิ่นเงิน อตฺตทีโป) เจ้าอาวาสรูปปัจจุบัน
การสร้างและบูรณะพัฒนาวัดปากอ่าวฯ ของ "พระครูสิริวัชรสาคร (บุญส่ง ปิ่นเงิน อตฺตทีโป)" ได้ดำเนินการบูรณปฏิสังขรณ์วัดปากอ่าวบางตะบูน  ตำบลบางตะบูนออก  อำเภอบ้านแหลม  จังหวัดเพชรบุรี  ใช้งบในการก่อสร้างทั้งสิ้นเป็นเงิน ทั้งสิ้น  15,405,000 บาท  (สิบห้าล้านสี่แสนห้าพันบาทถ้วน)ได้ก่อสร้างปฏิสังขรณ์และพัฒนาวัดมีราชการ  ดังต่อไปนี้
เทศกาล
ทางวัดปากอ่าวฯ จัดให้มีเทศการทำบุญ โดยการปิดทองหลวงพ่อสุโขทัย หลวงพ่อทอง พระพุทธบาทจำลอง และหลวงพ่อพระครูญาณสาคร เพื่อเป็นการเชิญชวนพุทธศาสนิกชนเข้าวัด ฟังธรรม ทำบุญ และกิจกรรมสำคัญต่างๆ อันเกี่ยวกับศาสนา และการละเล่นพื้นบ้าน เพื่ออนุรักษ์ประเพณีอันดีงามของท้องถิ่น และระลึกถึงคุณงามความดีของบรรพบุรุษ และพระครูญาณสาครอดีตเจ้าอาวาสวัดปากอ่าว ทางวัดปากอ่าวฯ จัดให้มีเทศการทำบุญ โดยการปิดทองและสรงน้ําพระหลวงพ่อสุโขทัย หลวงพ่อทอง พระพุทธบาทจำลอง หลวงพ่อพระครูญาณสาครอดีตเจ้าอาวาส และพระภิกษุสงฆ์ในวัด อีกทั้งยังมีการจัดให้รดน้ำดำหัวผู้สูงอายุ เพื่ออนุรักษ์ประเพณีอันดีงามของท้องถิ่น และระลึกถึงคุณงามความดีของบรรพบุรุษ
ลอร์ดน้อยฟอนเติลรอย
ลอร์ดน้อยฟอนเติลรอย (Little Lord Fauntleroy) เป็นนวนิยายเด็กเล่มแรกของนักเขียนนางฟรานซิส ฮ็อดจ์สัน เบอร์เน็ทท์ ที่ดั้งเดิมพิมพ์เป็นตอน ๆ ในนิตยสารเซนต์นิโคลาสระหว่างเดือนพฤศจิกายน 2428 จนถึงเดือนตุลาคม 2429 แล้วหลังจากนั้นจึงพิมพ์เป็นหนังสือในปี 2429 ภาพเขียนที่อยู่ในหนังสือต่อมาได้เป็นตัวตั้งแฟชั่นเสื้อผ้าสำหรับเด็ก หนังสือยังทำประวัติศาสตร์ในเรื่องกฎหมายลิขสิทธิ์เมื่อผู้เขียนชนะคดีในปี 2431 เกี่ยวกับการดัดแปลงเรื่องเพื่อแสดงเป็นละคร เรื่องในหนังสือต่อมาได้ดัดแปลงสร้างในสื่อหลายอย่างรวมทั้งละครถนนบรอดเวย์ปี 2431 ภาพยนตร์ (หลายครั้งหลายภาษา) เริ่มตั้งแต่ พ.ศ. 2457 รายการทีวีชุด รายการทีวี และอะนิเมะชุดที่แปลเป็นหลายภาษา
โครงเรื่อง
ในซอยโกโรโกโสในนครนิวยอร์กกลางคริสต์ทศวรรษ 1880 เด็กน้อยเซ็ดดริก เอร์โรลอาศัยอยู่กับมารดา (ที่รู้จักเพียงชื่อว่า นางเอร์โรล หรือ "สุดที่รัก") ในความยากจนแบบผู้ดีหลังจากที่บิดาของเขาคือกัปตันเซ็ดดริก เอร์โรล ได้เสียชีวิตไป วันหนึ่ง ทนายชาวอังกฤษคนหนึ่งได้มาเยี่ยมเขาเพื่อส่งความจากคุณปู่ของเซ็ดดริก คือ เอิร์ลแห่งดอรินคอร์ต เศรษฐีเงินล้านยอดดื้อผู้ดูหมิ่นเหยียดหยามอเมริกา และรู้สึกผิดหวังมากเมื่อลูกชายคนเล็กของตน (คือพ่อของเซ็ดดริก) ได้แต่งงานกับหญิงชาวอเมริกัน แต่ว่าด้วยการเสียชีวิตของพี่ชายของพ่อเขาทั้งหมด เซ็ดดริกก็กลายเป็นผู้ที่สืบบรรดาศักดิ์ลอร์ดฟอนเติลรอย และสืบเชื้อสายเพื่อความเป็นเอิรล์ต่อไป ซึ่งเป็นตำแหน่งที่มาพร้อมกับทรัพย์สมบัติมากมาย ปู่ของเขาต้องการให้เซ็ดดริกอาศัยในประเทศอังกฤษและรับการศึกษาในฐานะคนชั้นขุนนาง เขาสัญญาที่จะให้บ้านหลังหนึ่งกับแม่ของเซ็ดดริกพร้อมกับรายได้ประจำ แต่จะไม่ยอมเกี่ยวข้องกับเธอ แม้หลังที่เธอปฏิเสธเงินของเขา
แต่ว่า คุณปู่ประทับใจในรูปลักษณ์และความเฉลียวฉลาดของหลานชายชาวอเมริกัน และรู้สึกต้องใจกับความไร้เดียงสาของของเขา ส่วนเซ็ดดริกเชื่อว่าปู่ของเขาเป็นคนน่าเคารพยกย่องและเป็นคนใจดี และปู่ก็ไม่ยอมทำให้หลานต้องผิดหวัง เซ็ดดริกจึงกลายเป็นผู้ทำความดีให้กับคนเช่าที่ดินของคุณปู่ ทำผู้เช่าให้เกิดความปิติยินดี
ในช่วงเวลาเดียวกัน เด็กขัดรองเท้าจรจัดชื่อว่าดิก ทิปตันได้บอกเพื่อนเก่าของของเซ็ดดริก คือมิสเตอร์ฮ็อบส์ ผู้ขายของชำในนครนิวยอร์ก ว่า หลังจากที่บิดามารดาของตนเสียชีวิต พี่ชายของตนคือเบ็นจามินได้แต่งงานกับหญิงร้ายกาจคนหนึ่ง ที่ทิ้งลูกของตนหลังจากที่เกิดแล้วก็หลีกไป ส่วนเบ็นจามินย้ายถิ่นฐานไปที่รัฐแคลิฟอร์เนียเพื่อตั้งฟาร์มปศุสัตว์ ในขณะที่ตัวดิกเองกลายเป็นเด็กจรจัด
ในขณะเดียวกัน เด็กผู้อ้างสิทธิสายเลือดและสมบัติของเซ็ดดริกที่ไม่เคยมีใครรู้มาก่อนก็ได้ปรากฏตัวพร้อมกับมารดาผู้อ้างว่า เด็กชายเป็นบุตรลูกชายคนโตของเอิร์ล แต่ว่า ดิกและเบ็นจามินได้เดินทางจากอเมริกามาประเทศอังกฤษเพื่อตรวจสอบข้ออ้างนี้ แล้วจำมารดาของเด็กได้ว่าก็คือภรรยาเก่าของเบ็นจามิน มารดาของเด็กก็รีบหนีไป ทิ้งเด็กไว้กับพ่อและอา และพวกเขาก็ไม่ได้เห็นหญิงนั้นอีก หลังจากนั้น เบ็นจามินกับลูกชายก็กลับไปที่ฟาร์มของตนในแคลิฟอร์เนีย ส่วนคุณปู่ก็ได้ผูกมิตรกับมารดาชาวอเมริกันของเซ็ดดริก เพราะเหตุการณ์ได้ทำให้รู้ตัวว่า เธอเป็นคนดีกว่าหญิงหลอกลวงนั้นมาก
ในเรื่อง คุณปู่เอิร์ลตั้งแผนที่จะสอนหลานชายของตนให้เป็นขุนนาง แต่หลานชายคือเซ็ดดริกกลับเป็นคนสอนคุณปู่ว่า ขุนนางควรที่จะมีความเมตตากรุณาต่อบุคคลที่พึ่งอาศัยตนอยู่ คุณปู่กลับกลายเป็นชายคนดีดังที่เซ็ดดริกได้เชื่ออย่างไร้เดียงสาว่าเขาเป็น เซ็ดดริกและมารดาจึงได้รับอนุญาตให้อยู่ร่วมกันอย่างเป็นประจำ และมิสเตอร์ฮ็อบส์ที่ได้เดินทางมาประเทศอังกฤษพร้อมกับพี่น้องทิปตัน ก็ตัดสินใจที่จะดำรงอยู่ในประเทศเพื่อช่วยดูแลเซ็ดดริก
อิทธิพลต่อแฟชั่น
ชุดสูทของลอร์ดฟอนเติลรอย (ที่เรียกว่าสูทฟอนเติลรอย) ที่นางเบอร์เน็ทท์ได้อธิบายไว้อย่างละเอียดลออที่ประกอบกับภาพวาดหมึก ก็ได้สร้างความฮือฮาทางแฟชั่นเกี่ยวกับเสื้อผ้าที่ใช้ใส่ในงานสำหรับเด็กคนชั้นกลางอเมริกัน คือนางได้เขียนไว้ว่า แม้ว่าสูทฟอนเดิลรอยจะปรากฏในยุโรปด้วย แต่ก็ไม่ได้รับความนิยมเท่าในอเมริกา สูทฟอนเติลรอยแบบคลาสสิกประกอบด้วยเสื้อชั้นนอกกำมะหยี่ที่มีหางยาวแต่ข้างหน้าสั้น (cutaway jacket) และกางเกงขาสั้นถึงเข่าสีเดียวกัน ส่วนเสื้อที่ใส่เป็นเสื้อหรูหราหลวม ๆ จับเป็นลอนที่แขนโดยหลวมด้านล่างมากกว่าด้านบนและเล็กลงที่ข้อ ที่คอทำเป็นลายไม้
การตอบรับ
นักเขียนนิยายเด็กอเมริกันปัจจุบันคนหนึ่ง (Polly Horvath) กล่าวว่า ลอร์ดน้อยฟอนเติลรอยเป็นเหมือนกับแฮร์รี่ พอตเตอร์ในยุคนั้น และฟรานซิส ฮ็อดจ์สัน เบอร์เน็ทท์มีชื่อเสียงก็เพราะสร้างเขาเหมือนกับที่เจ. เค. โรว์ลิงได้สร้างพอตเตอร์ ในขณะที่ยังพิมพ์เป็นตอน ๆ ในนิตยสารเซนต์นิโคลาส ผู้อ่านได้ติดตามเฝ้ารอที่จะอ่านตอนใหม่ ๆ แฟชั่นในหนังสือก็กลายเป็นที่นิยม โดยมีการขายสูทฟอนเติลรอยที่เป็นกำมะหยี่ และสินค้าฟอนเติลรอยอื่น ๆ เช่น คอเสื้อกำมะหยี่ ไพ่ และช็อกโกแลต นี่เป็นช่วงเวลาที่นิยายสะเทือนอารมณ์เป็นเรื่องปกติ และนิยายแบบ "จากขอทานเป็นนางฟ้า" กำลังได้รับความนิยม นิยายเด็กเรื่องนี้จึงเป็นเรื่องยอดฮิต
ในนิยายเด็กของตนเรื่อง ปราสาทใต้มนต์ (The Enchanted Castle) ปี 2450 อีดิธ เนสบิท ได้อ้างอิงนิยายเรื่องนี้อย่างไม่ค่อยถูกใจไว้ว่า เจอร์รัลด์สามารถทำให้ตนดูน่าสนใจแทบจะเมื่อไรก็ได้ โดยเปิดตาสีเทาของเขาให้โต ๆ ปล่อยมุมปากของเขาให้ห้อยลง และแสดงสีหน้าที่อ่อนโยนแบบอ้อน ๆ คล้ายกับของลอร์ดน้อยฟอนเติลรอยแต่ก่อน ผู้ป่านนี้คงจะต้องแก่มากแล้ว และเป็นจอมเจ้ากี้เจ้าการ
อเล็กซานดรา หว่อง
อเล็กซานดรา หว่อง ฝ่ง หยิ่ว (王鳳瑤; Alexandra Wong Fung Yiu, เกิด 16 พฤษภาคม 1956) หรือเป็นที่รู้จักในชื่อ แกรนด์มาหว่อง หรือ คุณยายหว่อง (Grandma Wong; 王婆婆, หว่องผ่อผอ) เป็นนักเคลื่อนไหวทางสังคมชาวฮ่องกงฝ่ายประชาธิปไตย เธอเป็นที่รู้จักในระดับนานาชาติในปี 2019 หลังเธอโบกสะบัดธงชาติสหราชอาณาจักรในการชุมนุมเรียกร้องประชาธิปไตยปี 2019 เธอเริ่มต้นเส้นทางการประท้วงตั้งแต่ปี 2012 ที่เธอเข้าร่วมการชุมนุมต่อตัานการศึกษาชาตินิยมและจริยธรรม
เธอถูกจับกุมในวันที่ 30 พฤษภาคม 2021 ขณะเดินขบวนประท้วงด้วยตัวคนเดียวในค่ำคืนก่อนวันรำลึกการสังหารหมู่ที่จัตุรัสเทียนอันเหมินครบรอบ 32 ปี ที่ซึ่งรัฐบาลสั่งห้ามจัดกิจกรรมระลึกใด ๆ ทั้งสิ้น
ตำบลบางหญ้าแพรก
ตำบลบางหญ้าแพรก อาจหมายถึง
เยโตร วิลเลิมส์
เยโตร วิลเลิมส์ (Jetro Willems; เกิด 30 มีนาคม ค.ศ. 1994) เป็นนักฟุตบอลชาวดัตช์ ปัจจุบันเล่นในตำแหน่งแบ็กซ้ายให้กับนิวคาสเซิลยูไนเต็ด (ยืมตัวมาจากไอน์ทรัคท์ฟรังค์ฟวร์ท) และทีมชาติเนเธอร์แลนด์ เขาเป็นตัวแทนในการแข่งขันฟุตบอลชิงแชมป์แห่งชาติยุโรป 2012 และเป็นผู้เล่นที่มีอายุน้อยที่สุดที่ได้ลงเล่นในการแข่งขันครั้งนั้น
ผู้รักษาประตูยอดเยี่ยมของฟีฟ่า
ผู้รักษาประตูยอดเยี่ยมของฟีฟ่า (The Best FIFA Goalkeeper) เป็นรางวัลด้านฟุตบอลที่ฟีฟ่ามอบให้แก่ผู้รักษาประตูชายและหญิงที่ดีที่สุดในโลกเป็นประจำทุกปี
หลวงพ่อทองอยู่ จนฺทสาโร
หลวงพ่อทองอยู่ วัดบางเสร่คงคาราม เกจิดังของตำบลบางเสร่ อำเภอสัตหีบ จังหวัดชลบุรี เป็นผู้เริ่มสร้างวัดสามัคคีบรรพต ปัจจุบันสังขารท่านอยู่ในวิหาร ณ วัดบางเสร่คงคาราม เพื่อให้ประชาชน และศิษยานุศิษย์ของท่าน ซึ่งมีอยู่ทั่วทุกภาคของประเทศได้เข้ามาเคารพบูชาอยู่บนวิหารจนถึงปัจจุบันนี้
ประวัติ
หลวงพ่อทองอยู่ ท่านมีนามเดิมว่า " ทองอยู่ " นามสกุล " บุญเรือง " ท่านเกิดที่บ้านบางเสร่ บิดาชื่อ ผึ้ง มารดาชื่อ ฮุ่น เกิดเมื่อวันที่ 15 มกราคม พ.ศ. 2430 (ตรงกับวันอังคาร ขึ้น 14 ค่ำ เดือน 1 ปีชวด) มีพี่น้องรวม 8 คน ในสมัยเด็กครอบครัวของท่านได้อพยพไปทำมาหากินที่ ตำบลบางเหี้ย (คลองด่าน) อำเภอบางบ่อ จังหวัดสมุทรปราการ
อุปสมบทครั้งแรก
เมื่ออายุครบอุปสมบท ปี พ.ศ. 2450 (อายุได้ 20 ปี) ท่านได้อุปสมบท ณ วัดโคธาวารี (วัดบางเหี้ย) คลองด่าน จังหวัดสมุทรปราการ โดยมีพระอุปัชฌาย์คือพระครูพิพัฒนิโรธกิจ (ปาน) วัดบางเหี้ย
ได้ศึกษาพระธรรมวินัยและการศึกษาด้านคาถาอาคมต่าง ๆ จากหลวงพ่อปาน ตลอดระยะเวลา 8 พรรษา ท่านออกเดินธุดงค์ไปกับหลวงพ่อปานตลอดเวลา เมื่อหลวงพ่อปานมรณภาพลง และเสร็จพิธีพระราชทานเพลิงศพหลวงพ่อปานแล้ว
ท่านได้ลาสิกขาบทตามโยมบิดาของท่านมาที่บางเสร่ ช่วยประกอบอาชีพต่าง ๆ ช่วยเหลือโยมบิดาตามความสามารถ และมีครอบครัว ใช้ชีวิตของการเป็นฆราวาสเป็นระยะเวลาไม่น้อยกว่า 6 ปี จนในปี พ.ศ. 2463 (อายุ 33 ปี) ภรรยาของท่านได้คลอดบุตรคนที่ 3 ภรรยาตายแต่บุตรปลอดภัย ท่านเกิดความสังเวชสลดใจ ยกบุตรให้คนอื่นเลี้ยงเป็นบุตรบุญธรรมทั้งหมด เมื่อทำศพของภรรยาเรียบร้อยแล้ว
อุปสมบทครั้งที่ 2
ในปี พ.ศ. 2463 (อายุ 33) ท่านได้เข้ามาอุปสมบทอีกครั้ง ณ วัดบางเสร่คงคาราม โดยมีพระอุปัชฌาย์คือพระครูวรเวทมุนี (อี๋ พุทธสโร) วัดสัตหีบ ได้รับฉายาทางธรรมว่า " จนทสาโร "
เมื่ออุปสมบทแล้วได้อยู่ศึกษาเล่าเรียนพุทธอาคมต่าง ๆ อยู่ระยะหนึ่ง จึงได้ออกธุดงค์ไปตามจังหวัดต่างๆ ตลอดภาคใต้ ภาคเหนือ และย้อนมาจังหวัดระยองและจังหวัดตราด เป็นเวลาหลายสิบปี และท่านกลับมาที่วัดบางเสร่คงคารามอีกครั้งก็ตรงกับสมัยที่ พระอธิการแฝง โฆสโก (นามสกุล คงซ่าน) เป็นเจ้าอาวาส เมื่อพระอธิการแฝง มรณภาพแล้ว ท่านจึงได้ปกครองวัดบางเสร่คงคารามสืบมา จนในช่วงที่ท่านออกธุดงค์รอนแรมอยู่นั้น
ท่านได้ศึกษาวิชาอาคมต่าง ๆ กับอาจารย์หลายรูป
หลวงพ่อทองอยู่ ท่านได้ศึกษาวิชาจากพระเกจิอาจารย์หลายท่าน ดังนี้